ועדת הכספים, כנסת 25, פרוטוקול מספר 257, 2023-11-29 00:00

משה גפני: אני פותח את ישיבת ועדת הכספים

משה גפני:  על סדר היום שינויים בתקציב לשנת 2023

משה גפני:      פנייה מספר 139 – מדע, תרבות וספורט

אוריאל שם טוב: אגף התקציבים

אוריאל שם טוב:  הפנייה נועדה לביצוע שינויים פנימיים ולתקצוב של 9,500 אלפי שקלים בהוצאה מותנית

אוריאל שם טוב:  הסעיף מתקצב את משרד המדע, התרבות והספורט והשינויים הפנימיים נועדו לתקצוב שימושים קשיחים של המשרד

אוריאל שם טוב:  עיקר השימושים הקשיחים הוא תקצוב עבור קולות קוראים שהמשרד כבר הוציא ובעצם התקבלו עליהם בקשות מהציבור והייתה עליהם הסתמכות

אוריאל שם טוב:  חוץ מזה יש גם פערי שכר, פערי תפעול שאלה עלויות שכירות, ארנונה וכדומה

אוריאל שם טוב:  תקצוב של תאגיד סטטוטורי ושיפוי של מכון וינגייט על שיכון של מפונים בשטחו

אוריאל שם טוב:      חשוב להגיד שהפנייה נמצאת כאן היום אחרי שכבר בחנו צורך-צורך וניסינו לצמצם צרכים שהם לא קשיחים

אוריאל שם טוב:  מה שנמצא כאן היום, אלה רק צרכים קשיחים שאין לנו אפשרות לא לתקצב

אוריאל שם טוב:       בנוסף יש הוצאה מותנית כאשר מדובר בתמיכות שהמשרד נתן

אוריאל שם טוב:  כרגע אנחנו גובים הוצאות יתר שהמשרד כבר אישר

משה גפני: תמיכות למי?     

אוריאל שם טוב: לגופי תרבות, לגופי ספורט

משה גפני: למשל למי? תן לי דוגמאות של גופי תרבות וגופי ספורט

אוריאל שם טוב: נמצאת כאן נציגת המשרד שיכולה לומר באיזה גופים מדובר

משה גפני: לפני הנציגה של המשרד

משה גפני:  מי מחליט מה הכסף שהוא כסף קואליציוני ומה הכסף שהוא כסף קשיח והוא נמצא בבסיס? מי מקבל את ההחלטות?     

יצחק פינדרוס: שמעתי שיש מושג חדש, הסתמכות על קול קורא שפורסם לציבור

יצחק פינדרוס:  הסתמכות זה מושג חדש בעברית

משה גפני: אני חוזר שוב על שאלתי

משה גפני:  אני מבקש לדעת מי מקבל את ההחלטה שהכסף הזה הוא כסף קשיח והוא חלק מבסיס התקציב, אותן תמיכות שאתם נותנים – תכף נשמע מה הן – ומי מחליט שזה כסף קואליציוני שצריך אישורים וכולי

ולדימיר בליאק: בתקציב יש הגדרה

ולדימיר בליאק:  אתם מחליטים

ולדימיר בליאק:  הקואליציה מחליטה

משה גפני: אני לא החלטתי

משה גפני:  אני לא יודע

ולדימיר בליאק: יש בתקציב כסף שמוגדר ככסף קואליציוני

ולדימיר בליאק:  למה אתם שואלים את הפקידים?      

אליהו דלל: זה כנראה הוחלט בתקציב של השנה

משה סולומון: נראה לי שאם הרב גפני שואל, יש בסיס

ולדימיר בליאק: מה שקשיח, מה שלא קשיח, זו שאלה אחרת אבל מה שקואליציוני ומה שלא קואליציוני, זה מאוד ברור

משה גפני: אם אפשר לקבל תשובה

משה גפני:  אני נמצא הרבה שנים בתקציב

משה גפני:  אני לא מחליט מה בבסיס התקציב ומה בחוץ

משה גפני:  אני מקווה שבעתיד, אם אני אהיה בקואליציה כלשהי, אני מקווה שאני אחליט

ולדימיר בליאק: אולי ביום מן הימים אתה תהיה בקואליציה

משה גפני: אולי ביום מן הימים

משה גפני:  נכון

משה גפני:  אני שואל עכשיו אותך

משה גפני:  אתה מביא לכאן העברה ואני חושב שצריך לתמוך בה כי אני לא חושב שצריך לאפשר לחמאס לפגוע בחיים השוטפים במדינה

משה גפני:  אני מסכים לזה ואני גם מביא את זה באופן מיוחד אבל אני שואל איך אתם מקבלים החלטה שזה כסף קואליציוני וזה כסף של קולות קוראים, שתכף נשמע מה הם

אוריאל שם טוב: אני אגיד שוב שמדובר בהעברה פנימית

אוריאל שם טוב:  זה לא כסף שמגיע לסעיף מבחוץ

אוריאל שם טוב:  שנית, לגבי השאלה ששאלת, אני רפרנט של תרבות וספורט, אני לא יודע להגיד על סמך מה קובעים מה כסף קואליציוני ומה לא

אוריאל שם טוב:  אני גם לא מוסמך לתת את התשובות האלה מטעם האגף

משה גפני: תגיד גם לממונים עליך שכאשר אתם תהיו כאן בוועדה בימים הקרובים, אני כנראה אביא את החוק שאורית פרקש מבקשת ממני להביא וגם ולדימיר מבקש על הנושא הזה של דיווח על מה נעשה כל הזמן, איך הגעתם לגירעון, והשאלה הזאת של כסף קואליציוני ולא כסף קואליציוני תישאל על ידי הרבה מאוד

משה גפני:  אני לא מבין את הדבר הזה

משה גפני:  אתמול היה כאן דיון על גופי בריאות שהם חלק מהמלחמה, כולם ראו את זה, כולם יודעים את זה, וזה כסף קואליציוני

משה גפני:  למה זה כסף קואליציוני? מי החליט? מי החליט שזה כסף קואליציוני?      

ולדימיר בליאק: חברי הכנסת

משה גפני: הממשלה החליטה? ראש הממשלה?     

ולדימיר בליאק: מי מצביע על התקציב? למיטב ידיעתי נבחרי ציבור

יצחק פינדרוס: תראה לי איפה כתוב סעיף כזה

ולדימיר בליאק: אתה הצבעת על התקציב

משה גפני: על מה הוויכוח?      

ולדימיר בליאק: אתה הצבעת

ולדימיר בליאק:  בסוף זה הכוח שלך

יצחק פינדרוס: מי מחליט?     

משה גפני: לא הבנתי, אני רוצה ממנו תשובה

משה גפני:  הצבעתי, אני מודה

משה גפני:  בשביל זה יש את יום כיפור, אבינו, חטאנו, פשענו

משה גפני:  אני יותר לא אצביע על זה, אם יהיה כסף קואליציוני

ולדימיר בליאק: אני איתך

ולדימיר בליאק:  בוא נבטל את כל הכספים הקואליציוניים בתקציב הבא

משה גפני: בסדר

משה גפני:  אני בעד לבטל

משה גפני:  אתה יודע שאני כבר בעד לבטל

משה סולומון: לא לבטל אלא להכניס את זה לבסיס התקציב

משה גפני: כן

ולדימיר בליאק: לבטל את הכספים הקואליציוניים

משה סולומון: לא יהיו כספים קואליציוניים

ולדימיר בליאק: לא להכשיר את הכספים הקואליציוניים המושחתים שלכם אלא לבטל את הכספים הקואליציוניים

ולדימיר בליאק:  מה דעתך?     

משה סולומון: יש כספים שצריכים להיכנס לבסיס התקציב

יצחק פינדרוס: כולל ארגוני נוער, כולל כפרי סטודנטים

ולדימיר בליאק: אל תדבר איתי על ארגוני נוער

ולדימיר בליאק:  אנחנו יודעים על מה אתם מדברים

ולדימיר בליאק:  תפסיקו

ולדימיר בליאק:  על ארגוני נוער אין ויכוחים

ולדימיר בליאק:  יש ויכוחים על דברים אחרים

יצחק פינדרוס: זה קואליציוני

ולדימיר בליאק: אתם ממשיכים בזמן המלחמה להזרים אתה הכסף לשותפים שלכם על חשבון המפונים ועל חשבון הצבא

ולדימיר בליאק:  על זה הוויכוח

משה גפני: פינדרוס, אני מבקש ממך

משה גפני:  אנחנו דנים עכשיו רק על ספורט ולא על שום דבר אחר

משה גפני:  אני רוצה לדעת למה כך הוחלט

משה סולומון: אני רוצה להגיד שיש 65 מיליון שקלים עבור קהילות משימתיות שעושות עבודת קודש וגם אלה כספים קואליציוניים

משה גפני: תודה רבה

משה גפני:  אני מבקש לא לדבר על זה עכשיו

משה גפני:  אם אתה רוצה, נדבר בשבוע הבא

נעמה לזימי: רק לספר שעכשיו עוצרים מחוץ לכנסת משפחות שכולות

נעמה לזימי:  הורים של ילדים שנרצחו וילדים שההורים שלהם נרצחו, עכשיו עוצרים מחוץ לכנסת

סימון מושיאשוילי: אז מה את רוצה מאיתנו?     

נעמה לזימי: אני רוצה להגיד את זה כאן

נעמה לזימי:  אני מבינה שאתכם זה לא מעניין אבל אותנו זה מעניין ולכן אני אומרת את זה

נעמה לזימי:  אני מדברת אליכם, אל כולם

משה גפני: תודה רבה

משה גפני:  קולות קוראים

משה גפני:  מה זה? נעמה, אנחנו מדברים על העברה ואני מבקש או להקשיב או לא להפריע

פרץ ברנשטיין: אני ממשרד התרבות והספורט

פרץ ברנשטיין:  הקולות הקוראים הם קולות קוראים שפורסמו לציבור

משה גפני: מה למשל?      

פרץ ברנשטיין: קולות קוראים לאגודות הספורט הנתמכות

פרץ ברנשטיין:  אלה קבוצות של כדורגל לצורך העניין, כדורסל, כדורעף, הכול

פרץ ברנשטיין:  אלה אגודות שמתקיימות בעיקר על כספי משרד התרבות והספורט ובלי הכספים האלה הן לא יכולות להתקיים

פרץ ברנשטיין:  כחלק מהקול קורא, יש נוהל של פרסום לציבור על מנת שגופי הספורט ידעו להיערך ולהתאים את התוכנית שלהם לקול הקורא כי אנחנו דורשים שם כמות משחקים, כמות נשים וכולי

משה גפני: מה התרבות?     

פרץ ברנשטיין: אין כאן כסף של התרבות

משה גפני: קודם אמרת קולות קוראים על תרבות וספורט

פרץ ברנשטיין: הקולות הקוראים הם בספורט והם על זה

פרץ ברנשטיין:  אין כאן כסף לתרבות

משה גפני: זה לא כסף קואליציוני

פרץ ברנשטיין: זה לא כסף קואליציוני

משה גפני: אגודות הספורט שעליהן את מדברת, הן לא בכסף קואליציוני אלא זה כסף שנמצא בבסיס

פרץ ברנשטיין: זה כסף שהיה אמור להגיע לנו בעל"ש – לא בבסיס אלא בעל שינוייו, בהמשך השנה –      

משה גפני: את זה לא הבנתי

שולמית אלוני: שינויים בתקציב זה על שינוייו

פרץ ברנשטיין: זה עדכון תקציבי שהיה למשרד עם האוצר ועל בסיס זה פרסמו את הקול קורא

פרץ ברנשטיין:  כל שאר הכספים בוטלו

פרץ ברנשטיין:  במקרה הזה בלתי אפשרי משפטית לבטל כיוון שזה כבר פורסם והגופים הסתמכו על זה

משה גפני: לא ביקשתי לבטל

משה גפני:  רק רצינו לדעת אינפורמציה

פרץ ברנשטיין: משרד האוצר ביקש לבטל

משה גפני: משרד האוצר ביקש לבטל?     

פרץ ברנשטיין: משרד האוצר קיצץ לנו מן הסתם את כל שאר התקציבים שהיינו אמורים לקבל

משה גפני: אבל את זה משרד האוצר מביא

פרץ ברנשטיין: נכון, אחרי שהוא בחן והבין שאין שום אפשרות לבטל

משה גפני: מי שמחליט זה משרד האוצר, אגף התקציבים

משה גפני:  זו החלטה שלו

פרץ ברנשטיין: משרד האוצר סיכם עם המשרד על כסף בתחילת שנה והמשרד לא קיבל

יצחק פינדרוס: סיכם מחוץ לוועדת כספים

יצחק פינדרוס:  זאת אומרת, הוא סיכם סיכום ביניכם שלא עבר כאן בספר התקציב

פרץ ברנשטיין: לא עבר בוועדת כספים, במסגרת התקציב שהצביעו עליו בכנסת

יצחק פינדרוס: אתם מוציאים קול קורא כשיש לכם סיכום בלי ועדת כספים? יש איזושהי דרך עוקפת?     

פרץ ברנשטיין: לא

פרץ ברנשטיין:  לא פרסמו את הקול קורא

פרץ ברנשטיין:  כמו שאמרתי, חלק מהקול קורא הוא לפרסם את המודל להערות הציבור

אליהו דלל: אפשר להרחיב את הנושא של מרכזי תרבות

יצחק פינדרוס: אני לא הבנתי

יצחק פינדרוס:  אתה אולי הבנת אבל אני לא הבנתי

יצחק פינדרוס:  אני עדיין לא הבנתי

ולדימיר בליאק: אם בסוף יש קיצוץ, למיטב הבנתי זה יגיע במסגרת החוק

יצחק פינדרוס: לא קיצצו אבל היא אומרת שפרסמו קול קורא אבל בקול קורא חסר כסף

יצחק פינדרוס:  אם כן, איך פרסמו קול קורא אם לא עבר בוועדת הכספים?     

פרץ ברנשטיין: אני אומרת שוב

פרץ ברנשטיין:  הקול קורא לא פורסם

פרץ ברנשטיין:  כחלק מהקול קורא יש סעיף שמחייב לפרסם את המודל לציבור להערות ל-21 ימים

פרץ ברנשטיין:  זה פורסם לגופים ולפי המודל שפורסם, הגופים פעלו

יצחק פינדרוס: אתם פרסמתם לפני שזה עבר ועדת כספים

אליהו דלל: נכון, אם אתה לא תאשר כאן, לא יהיה

יצחק פינדרוס: אלי, אני מנסה להבין

יצחק פינדרוס:  לפני שעבר ועדת כספים פרסמתם מודל ועכשיו אתם אומרים שאתם - - -     

משה גפני: הם מקבלים מוצר מוגמר

פרץ ברנשטיין: על סמך ההצבעה של תחילת שנה

פרץ ברנשטיין:  כן

יצחק פינדרוס: על סמך הסיכום עם האוצר

יצחק פינדרוס:  לא עם ועדת כספים

פרץ ברנשטיין: לא

יצחק פינדרוס: הרב גפני, אתה מבין? משהו כאן מוזר לי

משה גפני: לא מוזר

משה גפני:  אני אסביר לך

משה גפני:  יש דיון שמתנהל בין משרד המדע, התרבות והספורט לבין אגף התקציבים באוצר

משה גפני:  אם האוצר לא יסכים, זה לא מגיע לכאן בגלל שהוא לא מעביר להם את הכסף

יצחק פינדרוס: כן, אבל הם אומרים שהם פרסמו קול קורא ועכשיו זה חסר

ולדימיר בליאק: קול קורא כמודל

משה גפני: אם הם לא מגיעים לסיכום ואגף התקציבים לא רוצה, הוא לא מביא את זה

משה גפני:  אתה לא צד בעניין

משה גפני:  מתי אתה הופך להיות צד בעניין? אם הם מגיעים להסכמה - משרד המדע, התרבות והספורט ואגף התקציבים באוצר – אחרי דין ודברים ביניהם, אתה מקבל כאן מוצר מוגמר שזה באמצעות העברה

יצחק פינדרוס: אומרים לך שהמוצר המוגמר הגיע אליך אחרי שפורסם קול קורא שהציבור ראה

אליהו דלל: אבל הוא מותנה

אליהו דלל:  הקול קורא הוא מותנה

יצחק פינדרוס: אם ועדת הכספים לא מאשרת, את מי תובעים?      

אליהו דלל: הקול קורא מותנה

יצחק פינדרוס: אני שואל שאלה פשוטה

יצחק פינדרוס:  זה לא מוגמר

אליהו דלל: נכון

אליהו דלל:  הוא מותנה

יצחק פינדרוס: אם הוא מותנה, על מה הייתה ההסתמכות?     

אליהו דלל: תחליט מה שאתה רוצה

יצחק פינדרוס: אני רק שואל

יצחק פינדרוס:  אמרו שהייתה הסתמכות

משה גפני: מה זה משנה? אנחנו נקיים את הדיון

יצחק פינדרוס: יש משחקים עכשיו?     

ולדימיר בליאק: כן

ולדימיר בליאק:  חוזרים לאט לאט

יצחק פינדרוס: לא היה קהל

אליהו דלל: אתם מדברים כאן על הספורט

אליהו דלל:  אני שואל מה קורה עם מרכזי התרבות כמו מרכז ליהדות בבל או המרכז ליהדות לוב

אליהו דלל:  הם היו אמורים לקבל השנה תקציבים

משה סולומון: או מרכז יהדות אתיופיה

אליהו דלל: או מכרז יהדות אתיופיה

אליהו דלל:  איפה הם נמצאים בתקציב?     

משה סולומון: עכשיו הורידו להם 24 מיליון שקלים

ינון אזולאי: אם כבר עוסקים בעדות, מה קורה עם יהדות מרוקו?     

אליהו דלל: אין שם מרכז

ינון אזולאי: שיקימו

ינון אזולאי:  לא מגיע לנו?     

אליהו דלל: המרכז שלכם נמצא במרוקו

פרץ ברנשטיין: להבנתי אמורה לעבור החלטת ממשלה

פרץ ברנשטיין:  חלק מהחלטת ממשלה שאמורה לעבור הועברה

פרץ ברנשטיין:  סליחה, אני לא בעניינים

משה גפני: על מה את מדברת?     

אליהו דלל: אני שאלתי מה קורה עם מרכזי תרבות

משה גפני: היא אמרה שזה לא מופיע

אליהו דלל: בדיוק

אליהו דלל:  עכשיו היא נותנת תשובה

פרץ ברנשטיין: זה חלק מהחלטת ממשלה לגבי המלחמה

פרץ ברנשטיין:  במסגרת המלחמה

פרץ ברנשטיין:  יש החלטת ממשלה שאמורה להסדיר את התקציב

אליהו דלל: המרכזים האלה צריכים לפעול

פרץ ברנשטיין: כדי שהמרכזים יפעלו, הסכומים של הפיצוי שיגיע להם לפי המתווה אמור לעלות בהחלטת ממשלה

פרץ ברנשטיין:  הוא עלה כבר בהחלטת ממשלה

משה גפני: זה לא מופיע כאן

משה גפני:  זה מופיע בהחלטת הממשלה

אליהו דלל: ברור לי שלא מופיע

משה סולומון: אלי, אני אומר לך שאני יודע לומר לגבי מרכז יהדות אתיופיה

משה סולומון:  מתוך תקציב של ארבעה מיליון שקלים בסך הכול, ירדו 2

משה סולומון: 4 מיליון שקלים

משה סולומון:  גם אני מצר על כך

אורית פרקש הכהן: שאלה לאגף תקציבים

אורית פרקש הכהן:  אני רוצה שתיתן איזה סדר כללי לדיון הזה

אורית פרקש הכהן:  בעצם לפני יומיים הממשלה אישרה מחדש את תקציב 2023, כביכול עם כספים קואליציוניים והעברות כאלה ואחרות

אורית פרקש הכהן:  כאן יש דיון על העברות בתוך בסיסי התקציב של המשרד

אורית פרקש הכהן:  נכון?     

אוריאל שם טוב: זה לא מדויק

אורית פרקש הכהן: אני רוצה שתסביר לי מה אנחנו עושים עכשיו

אורית פרקש הכהן:  אני רוצה להבין את היחס בין זה לבין עכשיו

אוריאל שם טוב: מה שאנחנו עושים עכשיו, בסך הכול זאת לא העברה בין גגות, זה לא בין סעיפים של תקציב אלא זה בתוך סעיף 19, זה בתוך התקציב שהוקצה מלכתחילה למדע, תרבות וספורט

אורית פרקש הכהן: בבסיס התקציב?     

אוריאל שם טוב: כן

אוריאל שם טוב:  זה לא כסף חדש

משה גפני: מדע, תרבות וספורט, זה בבסיס התקציב

יצחק פינדרוס: השאלה אם זה ברזרבה או לא

משה גפני: בבסיס

אורית פרקש הכהן: זאת לא תשובה לשאלה שלי

יצחק פינדרוס: מה זה בסיס? השאלה אם זה ברזרבה

אורית פרקש הכהן:  למשרדים יש בסיס, לכל משרד, יש כספים קואליציוניים שאחר כך מגיעים

אורית פרקש הכהן:  לפני יומיים הממשלה קיבלה החלטה נוראית לגבי כאילו - למרות שמדברים על שינוי סדרי עדיפויות אבל לא שינוי ולא סדרי עדיפויות ולא כלום – וכשחלק מהעם נמצא בחזית ועסקים קטנים נסגרים, הם עסקו בקופות הגדולות מאוד של עצמם

אורית פרקש הכהן:  עכשיו אני רוצה לשאול מה הקשר בין הדיון הזה, איפה זה משתלב במתמטיקה

אורית פרקש הכהן:  מה זה לעומת ההחלטה מלפני יומיים

אוריאל שם טוב: אני אומר שכאן אנחנו לא משנים את הגג של הסעיף

אוריאל שם טוב:  אלה גם לא כספים קואליציוניים

אוריאל שם טוב:  זה כסף שהיה בסעיף

יצחק פינדרוס: היה כסף מותנה? איך הוא היה בסעיף?     

אוריאל שם טוב: הוא היה בסעיף בתוכנית שהיא לא התוכנית הזאת והוא נצרך לצורך פערים למשל בשכר, פערים בתפעול

אוריאל שם טוב:  אלה דברים קשיחים

יצחק פינדרוס: באיזו תוכנית הוא היה?     

אוריאל שם טוב: אני יכול להסתכל ולומר

אוריאל שם טוב:  השימושים אליהם זה הולך, זה הולך לדברים קשיחים שאין לנו אפשרות לא לתקצב אותם

אוריאל שם טוב:  כמו שאמרה הנציגה של המשרד, יש עניינים של קולות קוראים שגופים כבר פעלו לפיהם ויש על זה הסתמכות

אוריאל שם טוב:  במטה המשרד יש פער של שכר, פער של תפעול

אוריאל שם טוב:  אלה דברים מהסוג הזה

אוריאל שם טוב:  הפנייה שאנחנו מציגים היום היא אחרי שכבר ניסינו לצמצם כמה שניתן וכל מה שלא היה קשיח, פשוט לא נמצא כאן

אוריאל שם טוב:      לשאלתך

אוריאל שם טוב:  אני לא הגורם המוסמך שיכול לענות על מה שהוחלט בממשלה לפני יומיים

משה גפני: זה יהיה בשבוע הבא בעזרת השם

אורית פרקש הכהן: זה לא קשור לגורם מוסמך

אורית פרקש הכהן:  זה קשור להבנה של עבודת תקציב

אורית פרקש הכהן:  אני שוב שואלת אותך את השאלה

משה גפני: הוא ענה

אורית פרקש הכהן: לא

אורית פרקש הכהן:  הוא לא ענה

אורית פרקש הכהן:  הוא אמר שהוא לא הגורם המוסמך

יצחק פינדרוס: אם תשאלי שוב, הוא יהפוך להיות הגורם המוסמך?     

אורית פרקש הכהן: יש כאן פנייה, למשל מספר 106 עד 198

אורית פרקש הכהן:  יש כאן הפחתה ממעיין החינוך התורני

משה גפני: אין כאן

אורית פרקש הכהן: אני שואלת

אורית פרקש הכהן:  אני רוצה להבין

משה גפני: לא, את לא יכולה להבין, עם כל הכבוד

אורית פרקש הכהן: איפה זה עומד ביחס להחלטה לפני יומיים? האם היא כוללת את זה? האם היא על זה?     

משה גפני: הוא אמר שלא

אורית פרקש הכהן: מה היחס בין זה לבין ההחלטה של תקציב 2023? זה בעצם כבר נכלל בהחלטה של הממשלה שהתקבלה לפני יומיים?     

אוריאל שם טוב: אני אומר שוב

אוריאל שם טוב:  ההחלטה שהתקבלה לפני יומיים, זו בעצם החלטה על תקציב 2023 על כל שינויים בגגות של הסעיפים

אוריאל שם טוב:  כאן אין שינוי בגג הסעיף

אוריאל שם טוב:  זה משהו שהיה קודם והוא לא השתנה

משה גפני: הוא אמר את זה כבר שלוש פעמים

אורית פרקש הכהן: מה זה אומר שאין שינוי בגגות?     

משה גפני: אורית, תודה רבה

משה גפני:  אני מבין לאן את חותרת

משה גפני:  זה בסדר אבל לא עכשיו

אורית פרקש הכהן: אתה לא מבין לאן אני חותרת

אורית פרקש הכהן:  אני מנסה להבין

משה גפני: זה לא עכשיו

משה גפני:  מספיק

משה גפני:  הוא ענה מה שהוא יודע

אורית פרקש הכהן: אני באמת רוצה להבין

אורית פרקש הכהן:  ינון, תסביר לי אתה

משה גפני: לא, אל תסביר לה

משה גפני:  היא יודעת

משה גפני:  הוא יהיה כאן בשבוע הבא ותוכלי לומר את הדברים

ינון אזולאי: אני דווקא מבין את אורית

ינון אזולאי:  אני שואל למה אנחנו צריכים להצביע על דבר כזה כי אני לא רואה כאן את השייכות של המלחמה

ינון אזולאי:  כל מה שאנחנו מעבירים כאן זאת נוגעים למלחמה ואם היו שינויים - כמו שאמרו לפני יומיים - למה זה נמצא כאן? אם זאת לא מלחמה, למה אנחנו צריכים להביא את זה כאן? אם הכול נוגע למלחמה

ינון אזולאי:      כאשר מדברים איתי על שכר, אני גם מבין שיש התחייבויות של שכר

ינון אזולאי:  אם יש התחייבויות של שכר, לא ידעתם מראש מה קרה עם השכר? למה זה קורה? אם יש התחייבויות של שכר, יש מקומות אחרים שיש התחייבויות של שכר ושם לא צריך לשלם?     אורית, אני מבין את הזעקה שלך ושאת אומרת למה כאן אתה עושה לשכר ולמשל למורים אתה לא רוצה לעזור בשכר

ינון אזולאי:  כל הכבוד אורית, תודה רבה שאת עוזרת לנו בעניין ואת צודקת

אורית פרקש הכהן: זה נחמד שאתם לא עונים לשאלות שלי אבל אני אמשיך לשאול אותן

ינון אזולאי: אני מחזק את השאלות שלך

אורית פרקש הכהן: יש כאן איזה תמנון עם המון העברות

משה גפני: תודה רבה

אורית פרקש הכהן: לא תודה רבה

אורית פרקש הכהן:  לא תודה רבה

אורית פרקש הכהן:  אתה כל הזמן עושה את זה

אורית פרקש הכהן:  אתה משתיק נושאים שלא נוחים לך אבל זכותי להבין מה קורה כאן

משה גפני: לא נוח לי? לי לא נוח?     

אורית פרקש הכהן: אנחנו עושים העברות מסעיף לסעיף ואני רוצה להבין

משה גפני: ינון אמר נכון

משה גפני:  לי לא נוח? זה מצוין לי

אורית פרקש הכהן: אני רוצה להבין איך זה עומד אל מול ההחלטה שנתקבלה לפני יומיים

ינון אזולאי: היא צודקת

ינון אזולאי:  איך זה קורה שכאן אתה מביא שכר ושכר של המורים אתה לא מביא

ינון אזולאי:  אני מבקש תגובה

ינון אזולאי:  איך את השכר הזה אתם מביאים ואת השכר של המורים ברשתות החינוך אתם לא מביאים

ינון אזולאי:  אני רוצה תשובה על זה

משה גפני: אני מבקש להגיד לחברי הוועדה

משה גפני:  מי שרוצה, שיקשיב, ומי שלא רוצה, שלא יקשיב

משה גפני:  יש כאן פנייה והפנייה הזאת היא איננה כסף קואליציוני

משה גפני:  היא עבור אגודות הספורט, בעיקר אגודות הספורט אבל לא רק

משה גפני:  יש כאן גם הפרשי שכר שצריך להביא אותם

משה גפני:  זה נמצא בתוך בסיס התקציב

משה גפני:  למה זה בבסיס התקציב? למה דברים אחרים הם כסף קואליציוני? אני אדבר על העניין הזה

משה גפני:  אני לא מקבל את הגישה הזאת

משה גפני:  עכשיו עומדת על סדר יומנו השאלה האם אנחנו מאפשרים את המשך החיים הרגילים שאנשים רוצים את הספורט

יצחק פינדרוס: וההסתמכות

משה גפני: כן

ינון אזולאי: רק להדגיש, בספורט אתה מדבר על כדורגל, על כדורסל, על כדורעף

משה גפני: כן

משה גפני:  כל הפירוט

משה גפני:  כדורגל, כדורסל, והסביר לי גם השר, או מישהו מהאנשים שלו, שיש מגרשים ריקים וצריך לכסות את התקצוב הזה

משה גפני:  בסדר

משה גפני:  אני חושב שהחיים צריכים להימשך

משה גפני:  אני חושב את זה לגבי כל הדברים

אורית פרקש הכהן: מה זה התוספת במשכורת?     

משה גפני: אני מדבר עכשיו

אורית פרקש הכהן: אתה מדבר כל הזמן

משה גפני: עכשיו אני מדבר על פנייה מספר 139 כפי שהוסבר כאן על ידי נציגת המשרד ונציג אגף התקציבים

משה גפני:       מי בעד אישור הפנייה? מי נגד? מי נמנע?     

משה גפני: הפנייה אושרה     

ינון אזולאי: תדע לך שאני עושה את זה בלב כבד כי אני רואה כאן אפליה

ינון אזולאי:  לכן קשה לי

אורית פרקש הכהן: אני לא מבינה את זה

משה גפני: אחת נמנעה

משה גפני:  כולם היו בעד

משה גפני:  הפנייה אושרה

ינון אזולאי: אני מסכים עם אורית בעניין הזה

ינון אזולאי:  אני לא מבין

משה גפני: פנייה מספר 62, הוצאות פיתוח, פרויקט שיקום קרקעות מזוהמות

דניאל אוסטר: אגף תקציבים

ינון אזולאי: את זה אתה לא צריך להסביר

ינון אזולאי:  זה הומניטרי

ינון אזולאי:  זה קשור למלחמה

דניאל אוסטר: הפנייה התקציבית נועדה לתקצוב הרשאה בסך של 259 מיליון שקלים ו-798 אלף שקלים עבור פרויקט שיקום קרקעות מזוהמות

ינון אזולאי: זה סיוע הומניטרי

אורית פרקש הכהן: יש לי שאלה

אורית פרקש הכהן:  מדובר כאן על תוספת של כמעט 260 מיליון שקלים בהרשאה להתחייב עבור פרויקט שיקום קרקעות מזוהמות, במטרה לשווקן למגורים

אורית פרקש הכהן:  אתה יכול בבקשה להסביר לי במה מדובר?     

דניאל אוסטר: כן

דניאל אוסטר:  בוודאי

אליהו דלל: אני אמשיך את השאלה

אליהו דלל:  האם מדובר בקרקעות תעשייה צבאית ברמת השרון והרצליה?     

דניאל אוסטר: אני אסביר

דניאל אוסטר:  יש ועדה בין-משרדית שגם אנחנו חברים בה, גם כמובן המשרד להגנת הסביבה, רשות מקרקעי ישראל וגופים נוספים

דניאל אוסטר:  זאת ועדה מקצועית שמתכנסת אחת למספר חודשים והיא קובעת מתן הרשאות ויציאה לפרויקטים לצורך שיקום של קרקעות

דניאל אוסטר:  למשל קרקעות שהיו בהן מזבלות או קרקעות שהיה בהן איזשהו שטח או מפעל שגרם לזיהום

אליהו דלל: אתה יכול לתת דוגמאות על קרקעות בהן בעבר כן נתתם הרשאה תקציבית? או שאתה אומר שזה מהיום והלאה

דניאל אוסטר: אני מיד אוכל לפתוח ולתת את הרשימה המדויקת

דניאל אוסטר:  לעניין השאלה, אנחנו נותנים כאן הרשאה שנכון, היא בסכום גבוה, אבל המזומן בגינה יתפרס על פני שנים רבות בעתיד

דניאל אוסטר:  אנחנו מדברים על פרויקטים שהם חוצי שנים, שהם ארוכי שנים, שלפעמים הם נפרסים על פני חמש שנים ואפילו יותר, עד שבעצם הקרקע מקבלת את אישור המשרד להגנת הסביבה ואז אפשר להפוך את אותה קרקע מזוהמת ליחידות דיור, לפארקים, למגורים וכן הלאה

אורית פרקש הכהן: זה לא חלק מקרן הניקיון?     

אליהו דלל: רגע

אליהו דלל:  אמרת פארקים

אליהו דלל:  פארקים זה לא דבר שאתה מקבל תמורה

אליהו דלל:  לבניה אני מבין אבל בפארק אתה לא מקבל תמורה

אליהו דלל:  אתה יכול לתת את הרשימה של אותם פרויקטים?     

דניאל אוסטר: אני מיד אפתח ואומר

אליהו דלל: ולומר גם כמה יחידות בנייה אמורות להיות שם

דניאל אוסטר: אני מיד אתן את מה שיש

משה גפני: למה מיד? תן

משה גפני:  חבל על הזמן

דניאל אוסטר: הרשימה לא מולי

דניאל אוסטר:  אני אוכל לחזור אליכם עוד כמה דקות

משה גפני: בסדר

משה גפני:  תפתח ותחזור

אליהו דלל: אדוני היושב ראש, אתה יודע למה אני שואל? בנתניה הייתה מזבלה שהיום השווי שלה הוא קרוב לשני מיליארד שקלים

אליהו דלל:  נלחמנו למעלה מ-10 שנים כדי לקבל מימון ביניים, כדי לפנות את המזבלה

אליהו דלל:  אני הייתי אחד מהאנשים שם

אליהו דלל:  בסוף עשינו ניסיונות, עשינו כל מיני שינויים ופינויים של המזבלה הזאת

אליהו דלל:  שם היה כסף מול זה ותמורה מול זה

אליהו דלל:  ללכת לשקם איזשהו פארק והמדינה נותנת כסף, אני רוצה לדעת איזו תמורה מתקבלת ואיפה נוכל לקבל את הכסף הזה

אליהו דלל:  אין לי בעיה שזה יהיה לטווח של חמש שנים או 10 שנים, אבל שנבין איפה אנחנו כן מטפלים באותן קרקעות

אליהו דלל:      אני חושב שהמדינה צריכה להשקיע גם במניעה

אליהו דלל:  היא לא משקיעה במניעה

אליהו דלל:  בסוף הזיהום עולה לנו הרבה יותר כסף ואני אתן דוגמה

אליהו דלל:  במקרה אני רוכב אופניים, אני נוסע בהרבה מאוד מקומות ואני רואה את הפסולת בין היישובים

אליהו דלל:  אין הרתעה ואין אכיפה

אליהו דלל:  איפה אוכפים? במקום שקל

משה גפני: זה כבר ממש דיון

אליהו דלל: נכון

אליהו דלל:  אבל אני רוצה לומר

דניאל אוסטר: בינתיים פתחתי את הרשימה

דניאל אוסטר:  זו רשימה שכוללת כל מיני פרויקטים

משה גפני: בכמה פרויקטים מדובר?     

דניאל אוסטר: מדובר בסך הכול על 12 פרויקטים שמסתכמים לסכום הזה

משה גפני: תגיד מה הם

דניאל אוסטר: יש לנו בדרום גלילות - חקירת קרקע

דניאל אוסטר:  בכלא 4, בבה"ד 16 ובצריפין - שיקום קרקע

דניאל אוסטר:  בכלא 6 – שיקום קרקע

דניאל אוסטר:  בצריפין – הריסת מבנים

דניאל אוסטר:  בבסיס הדלק בנשר – שיקום קרקע

דניאל אוסטר:  בתעשייה הצבאית, בית הכרם – שיקום גזי קרקע

דניאל אוסטר:  בסירקין – שיקום לפי שלבים

דניאל אוסטר:  יש כאן עוד תקציב לליווי שוטף

אליהו דלל: יש תב"עות לבנייה?      

דניאל אוסטר: אני לא יודע להגיד עכשיו

דניאל אוסטר:  זאת תשובה שאני לא אוכל לתת ולומר מה הסטטוס של כל אחד

אליהו דלל: אדוני, אני מבקש לעשות דבר פשוט

אליהו דלל:  אני רוצה לקבל טבלה - אלה לא הרבה פרויקטים – לגבי 12 הפרויקטים

משה גפני: מי השר שמופקד על זה? על איזה משרד אתה מדבר?     

דניאל אוסטר: המשרד להגנת הסביבה

משה גפני: השרה להגנת הסביבה מופקדת על זה?     

דניאל אוסטר: כן

אורית פרקש הכהן: למה הדבר הזה הוא לא חלק מקרן הניקיון? מה הקשר בין זה לבין קרן הניקיון?     

משה גפני: לא לענות

אורית פרקש הכהן: לא לענות

אורית פרקש הכהן:  אל תענה

אורית פרקש הכהן:  אסור להבין

משה גפני: אני מדבר

משה גפני:  אני לא מבין, אני היושב ראש

משה גפני:  הוא באמצע הדיבור ואני אתן לך לדבר אחרי שהוא יסיים את דבריו

משה גפני:       בפניך עומדות שתי ברירות, או שאתה מבקש לא להצביע על זה, אבל אז יש בעיה מכיוון שמדובר על פרויקטים שמזהמים וצריך לטפל בהם, או שמאשרים את זה ואתה יושב עם השרה ומביא את הדיון הזה לכאן, לוועדה

אליהו דלל: אני אגיד לך מה אני כן רוצה

אליהו דלל:  אני רוצה לקבל תשובות

אליהו דלל:  אין לי בעיה שהדיון יידחה בשבוע כי לא יקרה שום אסון אם זה יידחה בשבוע

אליהו דלל:  אני מבין שמדובר בהריסת מבנים

משה גפני: הריסת מבנים?     

אליהו דלל: כן

אליהו דלל:  הוא אמר לי

דניאל אוסטר: אחד מהפרויקטים כולל גם את זה

דניאל אוסטר:  זה חלק מתהליך השיקום

משה גפני: אתה מבקש לדחות בשבוע

אליהו דלל: אני מבקש לדחות את זה

אליהו דלל:  אני רוצה לקבל נתונים

אליהו דלל:  אם אני אקבל נתונים תוך שבוע – מצוין

אליהו דלל:  אם תוך שבועיים – גם מצוין

אליהו דלל:  אני רוצה לקבל טבלה ברורה שאומרת שם הפרויקט, אני רוצה לדעת אם יש תב"ע, מה המצב הסטטוטורי של הפרויקט ומצד שני אני רוצה לדעת מה התמורה שאני אמור לקבל ומתי

אליהו דלל:  אם יגידו לי שבמקום ההריסה בצריפין אמורים להיבנות 200 יחידות דיור, אני מבין ואני יודע מה עומד מול מה

משה גפני: אתה תוכל להעביר את הנתונים האלה לחבר הכנסת דלל?     

דניאל אוסטר: כן

דניאל אוסטר:  אני רק רוצה לחדד

דניאל אוסטר:  כשאתה אומר תמורה, אתה מתכוון למשל צפי יחידות דיור? זו הכוונה בתמורה?     

אליהו דלל: צפי תמורה כספית

אליהו דלל:  כן

אורית פרקש הכהן:  אני כבר שאלתי את השאלה

אורית פרקש הכהן:  אפשר לקבל תשובה? הקשר בין זה לבין קרן הניקיון

דניאל אוסטר: ככל שידוע לי, אין קשר

אורית פרקש הכהן: תוספת של 260 מיליון שקלים לתקציב המשרד להגנת סביבה

דניאל אוסטר: אנחנו לא מדברים כאן על תוספת של תקציב במזומן

דניאל אוסטר:  אנחנו מדברים על הרשאה

דניאל אוסטר:  המזומן ייפרס לאורך הרבה שנים

דניאל אוסטר:  אני כן אגיד שכמעט כל הפרויקטים כאן, למעט מספר פרויקטים שמוחרגים לאור החלטת ממשלה כזו או אחרת, מתוקצבים על ידי רשות מקרקעי ישראל ואומר מדוע

דניאל אוסטר:  זה כך - גם בהמשך להתייחסות של חבר הכנסת דלל – מאחר שברגע שיש לנו צפי ליחידות דיור באותם מקומות, וזה מה שקורה ברוב המקומות, אנחנו יודעים שבשיווקים עתידיים ייכנסו הכנסות למדינה וכך אפשר להקדים את התשלומים

דניאל אוסטר:  לתקצב את אותם פרויקטים - וזה גם מה שקורה בפועל – בהנחה שאותן יחידות ישווקו בעתיד וייכנסו הכנסות בגינן למדינה

דניאל אוסטר:  כך זה נעשה וכך גם הוועדה מקבלת את ההחלטות שלה

אורית פרקש הכהן: תזכיר לי

אורית פרקש הכהן:  קרן הניקיון, למה היא מיועדת?     

דניאל אוסטר: אני לא הרפרנט על תחום הגנת הסביבה ולכן אני קצת פחות יודע לענות על שאלות לגבי קרן הניקיון

אורית פרקש הכהן: גם היא רלוונטית לפרויקטים רבים

אורית פרקש הכהן:  אם כן, מה ההבדל כאן?     

משה גפני: מי יכול ל ענות על קרן הניקיון?     

דניאל אוסטר: מה השאלה הספציפית על קרן הניקיון?     

אליהו דלל: יש קרן ניקיון

אליהו דלל:  מה המטרות שלה?      

דניאל אוסטר: אני לא יודע לענות על זה

אורית פרקש הכהן: הנה, תראה, קרן הניקיון, מטרתה שמירה על איכות הסביבה, מניעת השלכות פסולת, טיפול בפסולת במחזור, מניעת מפגעים, מניעת שילוט, מניעת עבירות לפי חוק החומרים המסוכנים

תמר לוי בונה: אין כאן קשר לקרן הניקיון

משה גפני: אבל זה לא קשור לקרן הניקיון

אורית פרקש הכהן: אבל על פניו זה נשמע חומרים מסוכנים

אורית פרקש הכהן:  זיהום

משה גפני: יש מי שיכול לענות?     

תמר לוי בונה: אין קשר בפנייה הספציפית הזאת לקרן הניקיון אלא לשיקום קרקעות שעושים מול מימון מרשות מקרקעי ישראל ולכן יכול להיות שיש פרויקטים דומים בקרן הניקיון אבל זה לא קשור לפנייה הזאת

אורית פרקש הכהן: זה לא במימון רשות מקרקעי ישראל כי עובדה שאת מבקשת תוספת

דניאל אוסטר: חברת הכנסת, כמו שהסברתי אנחנו נותנים עכשיו את ההרשאה, את האפשרות לצאת להתחייבות

דניאל אוסטר:  המזומן כן מגיע מרשות מקרקעי ישראל לאורך השנים

דניאל אוסטר:  אלה פרויקטים ארוכי שנים שנפרסים על פני כמה שנים

דניאל אוסטר:  למעט מקרים חריגים מאוד, התקציב מגיע מרשות מקרקעי ישראל

אליהו דלל: אני אשאל אחרת

אורית פרקש הכהן: אם כך, זאת לא תוספת

דניאל אוסטר: אנחנו מדברים על תוספת הרשאה

אורית פרקש הכהן: רשות מקרקעי ישראל תעביר את הכסף למשרד להגנת הסביבה?     

דניאל אוסטר: את המזומן

דניאל אוסטר:  נכון

אורית פרקש הכהן: למה המנגנון הוא כזה?     

אליהו דלל: אני שואל שאלה אחרת

אליהו דלל:  למה אתם בעצם צריכים את הוועדה? הכי פשוט זה שרשות מקרקעי ישראל, היא בעלת הקרקע, היא תעשה מה שצריך

אליהו דלל:  כמו שנניח יש מישהו שיושב על קרקע והוא לא מה שנקרא פולש, רשות מקרקעי ישראל מזיזה אותו, פה יש קרקע מזוהמת ורשות מקרקעי ישראל תעשה את העבודה ותצא לשיווקים

אליהו דלל:  למה הוא צריך את המשרד? למה הוא צריך אותנו?     

דניאל אוסטר: להבדיל ממקרים של פלישות לקרקע שבאמת קורים, שם יש לנו את החטיבה לשמירה על הקרקע של רשות מקרקעי ישראל וגופים נוספים, כאן אנחנו מדברים על קרקעות בסדרי גודל גדולים

דניאל אוסטר:  יש ועדה בין-משרדית

אליהו דלל: אני מדבר עקרונית

אליהו דלל:  למה צריכים אותנו?     

משה גפני: אל תציע להם את זה

משה גפני:  הם עוד יכולים לקבל את זה

אליהו דלל: אני רוצה להבין

אליהו דלל:  לא, הם לא יקבלו את זה אבל אני שואל את השאלה כי הם לא יודעים לענות

דניאל אוסטר: יש כאן הרשאות תקציביות ולפי החוק הן דורשות את אישור ועדת הכספים

אליהו דלל: נניח שאני בעל קרקע פרטית

אליהו דלל:  יש עליה איזשהו זיהום, יש עליה כל מיני פסולת ואני רוצה לבנות

אליהו דלל:  מה אני עושה? אני לא בא לוועדת הכספים

אליהו דלל:  אני מפנה את הפסולת ואני הולך לבנות

אליהו דלל:  מקבל היתר מהעירייה

אליהו דלל:  למה רשות מקרקעי ישראל, שיש לה את הסמכות לפנות פולש, לפנות פסולת, לפנות מזהמים, לא מפנה את זה ועושה את זה בלי ועדת הכספים או בלי ועדת המשרד להגנת הסביבה? היא יכולה לעשות את זה בתיאום אבל למה היא לא עושה את זה?     

דניאל אוסטר: הוועדה הבין-משרדית אחראית על התכלול של הדבר הזה

דניאל אוסטר:  הפרויקטים האלה הם מורכבים ואני בטח לא צריך לספר לחברי הכנסת

דניאל אוסטר:  הם מורכבים ולכן צריך גם את רשות מקרקעי ישראל שתוודא את הצפי של השיווקים באותם מקומות וצריך את המשרד להגנת הסביבה שיפעיל את החברה לשירותי איכות סביבה

אליהו דלל: תאמין לי שעברתי את כל הדברים האלה

דניאל אוסטר: זו הפרוצדורה

אליהו דלל: צריך גם את רשות העתיקות

אליהו דלל:  הכול ברור לי אבל לצערי אין כאן תשובות

משה גפני: תודה

משה גפני:  אני עובר לעודפים

משה גפני:      בקשה מספר 34-013, משרד האנרגיה, יחידות מקצועיות, מכון גיאולוגי

רז פוגל: אגף תקציבים

רז פוגל:  הפנייה התקציבית נועדה להעביר עודפים משנת 2022 לשנת 2023

אורית פרקש הכהן: סליחה, היושב ראש, זה לא הועבר לנו

אורית פרקש הכהן:  אין לי את זה

טמיר כהן: הכול הועבר

אורית פרקש הכהן: אין לנו את זה

טמיר כהן: תסתכלי בטבלט

טמיר כהן:  הכול הועבר

אורית פרקש הכהן: מתי זה עלה? אין לי את זה

אורית פרקש הכהן:  הכול הודפס לי

משה גפני: אנחנו לא מביאים מה שלא נמצא

משה גפני:       משרד האנרגיה

רז פוגל: זו פניית עודפים שנועדה להעביר עודפים משנת 2022 לשנת 2023 בסך של 17,949 אלפי שקלים בהתאם לפירוט שאתם רואים

רז פוגל:  אם תרצו, נפרט

משה גפני: לא

משה גפני:  זה בסדר

משה גפני:  שאלות

משה גפני:      מי בעד אישור הבקשה? מי נגד? מי נמנע?     

משה גפני: אושר     

משה גפני: הבקשה אושרה

משה גפני:      בקשה מספר 13-001

משה גפני:  עודפים

משה גפני:  הוצאות שונות, תשלום החזרי מס בגין הלוואות לעובדי מדינה, תקצוב נושאים פיננסיים וכולי

תמר לוי בונה: הבקשה נועדה להעביר עודפים מחויבים משנת הכספים 2022 לשנת הכספים 2023 בנוגע לסעיף 13

תמר לוי בונה:  זה סעיף שמתוקצבים בו כמה סוגים של פעילויות

תמר לוי בונה:  בבקשה הזאת יש עודפים בתוכנית אשראי לרשויות, שאלה עודפים לאשראי בתוכניות הבראה של הרשויות כשהתחיל חיוב שלהן ולא כל המזומן יצא בגינן בשנת הכספים הקודמת

תמר לוי בונה:  לכן התוכניות ממשיכות להיות מחויבות

משה גפני: בפנייה הזאת, למה זה הולך? התחלת להגיד משהו ועצרת

תמר לוי בונה: לא

תמר לוי בונה:  הסברתי

תמר לוי בונה:  יש תוכניות הבראה שהחילו חיוב של המזומן בגין הרשאה בשנה שעברה והמזומן בגינן ממשיך השנה

תמר לוי בונה:  חוץ מזה יש כאן שירותי ייעוץ לממשלה שיוצאים ויש עודף בגינם

תמר לוי בונה:  יש התקשרויות של ספקים לצורך פרויקטים ממשלתיים

משה גפני: והכול עודפים

תמר לוי בונה: כן

תמר לוי בונה:  רק עודפים

אורית פרקש הכהן: אבל זאת העברה מ-2022 ל-2023, שנה שעכשיו נגמרת

תמר לוי בונה: זה עודף מחויב

משה גפני: מי בעד אישור הבקשה? מי נגד? מי נמנע?     

משה גפני: אושר     

משה גפני: הבקשה אושרה

משה גפני:      בקשה מספר 83-012, הוצאות פיתוח אחרות

דניאל אוסטר: הפנייה התקציבית נועדה להעברת עודפים משנת התקציב 2022 לשנת התקציב 2023 בסך של 116,305 מיליון שקלים, לפי חלוקה לתוכניות:     תוכנית 02-01 – פיתוח משרד האוצר

דניאל אוסטר:       תוכנית 03-01 – דיגיטל וסייבר

דניאל אוסטר:      תוכנית 03-05 – יהדות התפוצות

דניאל אוסטר:      תוכנית 04-02 – פרויקטים בתכנון

דניאל אוסטר:      תוכנית 06-03 – השקעות ביטחוניות

משה גפני: שאלות

משה גפני:       מי בעד אישור הבקשה? מי נגד? מי נמנע?     

משה גפני: אושר     

משה גפני: הבקשה אושרה

משה גפני:      תמר, אתם מבקשים את הביטוח הלאומי

תמר לוי בונה: כן

תמר לוי בונה:  אני אסביר

טמיר כהן: אני צריך להעלות את זה לטבלט

תמר לוי בונה: אני אגיד שהייתה לנו טעות במערכות וראינו במערכות שלנו שהפנייה כן אושרה ועל זה כבר התחלנו לבנות את התקציב שאנחנו מגישים לכם

תמר לוי בונה:  זו פנייה שנועדה לתקצב חוסרים מאוד מאוד קשיחים

משה גפני: רגע

משה גפני:  אפשר להעלות את זה?     

תמר לוי בונה: אנחנו עכשיו מגישים לכם תקציב - בעוד זמן קצר של שבוע – בתוכו כבר לקחנו בחשבון, בגלל טעות במערכות שלנו, שהפנייה הזו עוברת

תמר לוי בונה:  לגבי פניות אחרות אמרנו שלא נעביר לכם כדי לא לעשות בלגן אלא להביא לכם הכול אחוד אבל הפנייה הזאת היא פנייה לצרכים קשיחים לגמרי

תמר לוי בונה:  אין בה שום דבר שהוא לא קשיח לחלוטין במערכת ביטוח לאומי ובמערכת הרווחה, כסף שיוצא בגין שכר

תמר לוי בונה:      יושבים כאן אנשים המוסמכים לכך אבל אני רק אומר בצד של התקציב שאנחנו מאוד נבקש שהפנייה הזאת תעבור כי זה יקל עלינו להגיש לכם בשבוע הבא תקציב באופן סדור, בלי תוכניות שנכנסות לגירעון כי הן ממתינות לעודפים האלה

אורית פרקש הכהן: בעצם התקציב שתגישו כבר לקח בחשבון שכל הדברים האלה אושרו

תמר לוי בונה: נכון

אורית פרקש הכהן: זה מה שאני שואלת אותו אלף פעמים לגבי הסיפור הזה עם כל הפניות האלה

אורית פרקש הכהן:  בעצם התקציב שעלה, הוא עלה אחרי שכאילו ההסטות האלה אושרו

אורית פרקש הכהן:  בעצם לפני שהן אושרו אבל לקחתם איזשהו חישוב

אורית פרקש הכהן:  תיקון מחושב

תמר לוי בונה: לא

תמר לוי בונה:  הפנייה הזו, במערכות שלנו יופיע כאילו היא אושרה בגלל איזושהי טעות טכנית אצלנו

תמר לוי בונה:  לכן לקחנו אותה בחשבון כשהתחלנו לבנות את התקציב

תמר לוי בונה:  כל מה שלא אושר כאן, כמובן שלא לקחנו בחשבון שהם לא אושרו

תמר לוי בונה:  עד הרגע האחרון לא הבנו את הבאג הזה ועכשיו הוא צף ולכן זאת הפנייה היחידה

משה גפני: אתם יכולים להסביר את הפנייה? הפנייה הייתה על סדר היום

אורית פרקש הכהן: איזו פנייה? היא לא לפנינו

משה גפני: היא הייתה על סדר היום

טמיר כהן: אנחנו מעלים את זה

משה גפני: פנייה מספר 115 עד 116, נכון?     

תאיר רבוחין: כן

תאיר רבוחין:  הפנייה נועדה לתקצוב סך של מיליארד ו-887 מיליון שקלים עבור כל מיני פעילויות שנסביר אותן, גם בביטוח הלאומי וגם במשרד הרווחה

תאיר רבוחין:       זה הולך לתקצוב ביצוע שאנחנו רואים בביטוח הלאומי, כל מיני שינויים שקשורים לגביית דמי ביטוח ועל כן יש לזה השפעה על ההשתתפות בגבייה של משרד האוצר

תאיר רבוחין:  גם קצבאות במימון אוצר וגם יש כאן איזשהו סכום שעובר לתקנה ממנה משולמים פיצויים לנפגעי איבה, מן הסתם לאור האירועים האחרונים

תאיר רבוחין:      במשרד הרווחה, יש כאן 211 מיליון שקלים שהולכים לשני דברים מאוד מאוד קשיחים: דיור של אנשים עם מוגבלות, כאשר יש כל מיני שינויים בתעריפים שעולים לאור עליות המחירים, כל מיני דברים שקשורים לשכר של מטפלים ומדריכים במסגרות האלה וגם סכום שהולך להשמה של ילדים בסיכון, סבסוד של השמה של ילדים בסיכון במעונות

משה גפני: אלה אנשים עם מוגבלות?     

תאיר רבוחין: גם אנשים עם מוגבלות וגם ילדים בסיכון שמשרד הרווחה משתתף בעלויות שלהם במעונות יום

אורית פרקש הכהן: אני רוצה להבין כי העלו לנו את זה לפני שנייה ומדובר בסכום של כמעט שני מיליארד שקלים

תאיר רבוחין: אני רק אומר שזו פנייה שהייתה הרבה זמן על השולחן

אורית פרקש הכהן: זה לא שהיא הרבה זמן על השולחן

אורית פרקש הכהן:  אנחנו עושים הרבה דברים ואני מתכוננת לדברים כשהם מגיעים לדיון בוועדה

משה גפני: זה היה בדיון

משה גפני:  אחרי שהתייעצתי כאן עם החברים, לא היה מי שיסביר את הפנייה והסכום הוא גדול

משה גפני:  הוא אמנם דבר קשיח אבל הוא גדול ולכן הורדתי את זה מסדר היום

משה גפני:  לכן זה לא היה על סדר היום מאז הישיבה הקודמת

משה גפני:  עכשיו הם באים ואומרים שהייתה תקלה

משה גפני:  תמר אמרה את זה

משה גפני:  זה בעצם היה אצל החברים, זאת לא פנייה שלא הייתה

משה גפני:  היא הייתה ודיברנו עליה אבל לא הבאתי אותה להצבעה כי לא היה מי שיסביר אותה

תאיר רבוחין: נשמח להסביר הרבה יותר בהרחבה

אורית פרקש הכהן: אני רוצה שתסבירי לי מה מעבירים כאן ומהיכן להיכן

תאיר רבוחין: המקור של כל הפנייה הזאת הוא מעודפים לא מחויבים

תאיר רבוחין:  כמו שלצורך העניין אנחנו מעבירים כאן עודפים שהם התחייבויות של המדינה ולכן הם צריכים לעבור לשנה הבאה - - -     

אורית פרקש הכהן: ממה מחויבים שני מיליארד שקלים?     

תאיר רבוחין: לא

תאיר רבוחין:  עודפים לא מחויבים

תאיר רבוחין:  כלומר, עודפים שנשארו למשרדים, כסף שהם לא התחייבו עליו ועל כן הוא חוזר לאוצר המדינה לממן דברים אחרים

תאיר רבוחין:  זה המקור של כל הפנייה

אורית פרקש הכהן: מיליארד ו-800 מיליון

תאיר רבוחין: כן

תמר לוי בונה: כאשר אנחנו בונים את התקציב, אנחנו תמיד לוקחים בחשבון שיהיו עודפים שלא היו בגינם התחייבויות והמסגרת נבנית כבר בהתאם לזה

תמר לוי בונה:  לאור הביצוע במשרדים השנה, בעיקר במשרדים האלה שהם משרדים מאוד קשיחים, שאנחנו בקושי משפיעים על הביצוע, אנחנו לא משפיעים על איך ביטוח לאומי משלם את הקצבאות שלו אלא זה לפי הפונים – אנחנו בסוף שנה, כשאנחנו רואים את קצבי הביצוע, אנחנו מעבירים את העודפים

תמר לוי בונה:  זה קורה מדי שנה

אורית פרקש הכהן: יש לי שאלה

אורית פרקש הכהן:  בתקציב שאתם תביאו בעוד שבוע, ממה שאני מבינה, קיצצתם מעל לשני מיליארד שקלים מהמשרדים השונים

אורית פרקש הכהן:  ממשרדי הממשלה

אורית פרקש הכהן:  יש שם קיצוץ והקיצוץ הוא מאוד דל בכספים הקואליציוניים אבל משרדי הממשלה חטפו קיצוץ של 2

אורית פרקש הכהן: 3 מיליארד שקלים

אורית פרקש הכהן:  מה שאת אומרת עכשיו זה שאלה לא ימים כימימה

אורית פרקש הכהן:  את לקחת בחשבון שיהיו עודפים של המשרדים אבל בעוד שבוע את תגיעי לכאן עם קיצוץ של מעל לשני מיליארד שקלים בתקציב המשרדים

תמר לוי בונה: הקיצוץ הוא קיצוץ בגין שימושים

תמר לוי בונה:  הוא לא קיצוץ מהשמיים

תמר לוי בונה:  אנחנו מצביעים על פעילויות שלא הולכות להתקיים או שאין צורך קיים אותן בעת הזאת נוכח הלחימה והן מפנות לנו מקורות תקציביים

תמר לוי בונה:  זה פחות משני מיליארד שקלים

תמר לוי בונה:  הסכום הוא כ-1

תמר לוי בונה: 7 מיליארד שקלים

תמר לוי בונה:  בתוך זה יש למשל 300 מיליון שקלים בגין דחיית הבחירות

אורית פרקש הכהן: אני בכל זאת חוזרת על השאלה שלי

אורית פרקש הכהן:  אני מצטערת

אורית פרקש הכהן:  אני מתעקשת

אורית פרקש הכהן:  בעוד שבועיים יקצצו כאן מעל לשני מיליארד שקלים במשרדי הממשלה

אורית פרקש הכהן:  זה מה שהממשלה החליטה

אורית פרקש הכהן:  את לוקחת מנקודת הנחה שזה מצב רגיל

אורית פרקש הכהן:  יש לך את העודפים של המשרדים שאת רואה אותם היום ובעצם עומדים לחתוך להם עוד 2

אורית פרקש הכהן: 3 מיליארד שקלים

תמר לוי בונה: לא

אורית פרקש הכהן: אתם דיברתם אחד עם השני? הדבר הזה מסונכרן?     

תמר לוי בונה: בטח

תמר לוי בונה:  אני שוב משיבה

תמר לוי בונה:  העודפים שאינם מחויבים, הם לא חלק מתוכנית התקציב של המשרד

תמר לוי בונה:  כשהוא בנה את תקציב המשרד שלו לשנת 2023, הוא לא תכנן עליהם כי זה לא חלק מתוכנית התקציב שלו

אורית פרקש הכהן: אם הוא לא חלק, מה קיצצתם לו ב-2023? ממה מורכבים שני מיליארד שקלים האלה, אם לא מהתקציב של המשרד?     

תמר לוי בונה: אני שוב מסבירה

אורית פרקש הכהן: מהתקציב של המשרד שהוא לא תכנן עליו? לא הבנתי

תמר לוי בונה:  לא

תמר לוי בונה:  אני צריכה ממך קשב של שלוש דקות ואני מקווה שאני אצליח להסביר מספיק טוב

תמר לוי בונה:  יש שני סכומים שאנחנו מדברות עליהם היום

תמר לוי בונה:  האחד, סכום של עודפים שהמשרדים לא בנו את תוכנית התקציב שלהם ב-2023 עליהם והם מועברים כרגע לדברים קשיחים ביותר כמו ביטוח לאומי ומשרד הרווחה

תמר לוי בונה:  מעבר לכך, אנחנו נביא כאן תוכנית שמוחל בתוכה קיצוץ של כ-1

תמר לוי בונה: 7 מיליארד שקלים ועוד כמיליארד שקלים מהכספים הקואליציוניים

תמר לוי בונה:  ה-1

תמר לוי בונה: 7 מיליארד שקלים האלה, הם לא אותם כספים שמגיעים כאן לפנייה הזאת אלא הם הורדה של פעילויות

תמר לוי בונה:  כלומר, זה בגין פעילויות שלא יקרו השנה

תמר לוי בונה:  זה לא משהו שהמשרד לא יודע איך להתמודד איתו

תמר לוי בונה:  זה לא משהו כמו קיצוץ רוחבי שהוא רנדומלי והמשרד צריך להתחיל להבין איך לעשות את זה אלא זה ממש שימושים שלא הולכים לצאת השנה

מיכאל ביטון: אבל אלה פעילויות אקוטיות

אורית פרקש הכהן: אבל אלה הדברים שהם בגדר עודפים

מיכאל ביטון: תקני אותי אם אני טועה

מיכאל ביטון:  כשאת אומרת פעולות שלא התממשו, את אומרת שהן לא אקוטיות למשרד, כוללות קיצוץ תקציבי פיתוח של אזורי תעשייה בצפון

מיכאל ביטון:  זה לא אקוטי? יש רשויות שכבר הלכו להתחייב

תמר לוי בונה: מה שאתה מדבר עליו, אלה סכומים שקשורים בתקציב 2024 והוא עוד לא מובא לשולחן כאן

תמר לוי בונה:  פיתוח זה כמובן משהו, זה כסף שיוצא בשנים הבאות וזה לא מה שיגיע בשבוע הבא

תמר לוי בונה:  בשבוע הבא יגיעו דברים שקשורים לשנת 2023

מיכאל ביטון: אני אחזור על השאלה

מיכאל ביטון:  כפי שאמרת, תקשיבי לי שתי דקות

מיכאל ביטון:  אמרת שהמשרדים יקוצצו בפעולות שלא התבצעו

מיכאל ביטון:  אמרת שפעולות מסוימות לא יבוצעו על ידי המשרד

מיכאל ביטון:  אני אומר שהפעולות האלה הן פגיעה בשטח

מיכאל ביטון:  למשל, קיצוץ של תקציבי פיתוח באזורי תעשייה בצפון, המדינה במשבר, הכלכלה במשבר, הצפון במשבר, ובזמן הזה מבטלים להם כספי פיתוח תעשייה

מיכאל ביטון:  זאת לא פגיעה של המשרד?     

משה גפני: תשובה פעם נוספת

תמר לוי בונה:  כרגע השיח הוא על שנת 2023

תמר לוי בונה:  אתה מדבר על תקציבים שהם רלוונטיים ל-2024

תמר לוי בונה:  זה לא מה שיובא

תמר לוי בונה:  הנושא שאתה מדבר עליו, לא יובא בשבוע הבא

מיכאל ביטון: אבל את מאשרת את מה שאני אומר

תמר לוי בונה: לא, אני לא מאשרת

מיכאל ביטון: את יודעת שהקיצוץ הזה קיים?      

תמר לוי בונה: לא

מיכאל ביטון: בפיתוח אזורי תעשיה?     

משה גפני: היא אמרה את זה כבר כמה פעמים

תמר לוי בונה: אתה מדבר על דברים שהם קשורים בתקציב 2024

תמר לוי בונה:  זה לא מה שאנחנו מביאים לשולחן בשבוע הבא ואני גם לא יודעת להגיד לך מה יהיה בתוך התקציב של 2024 כי אנחנו צריכים לסיים קודם את תקציב 2023

מיכאל ביטון: אני מבקש שתבדקי את זה

מיכאל ביטון:  אני אמרתי את זה כדוגמה לקיצוץ פעולות

מיכאל ביטון:  בשבילכם זה לא נורא, בשביל השטח אלה פעולות שהיו צריכות להתבצע

מיכאל ביטון:  זה שאת אומרת המשרד הכיר בזה שהוא לא יבצע פעולות, זה לא אומר שהשטח לא נפגע מההחלטה הזאת

תמר לוי בונה: לא דיברתי על זה

תמר לוי בונה:  דיברתי על עודפים שהם לא מחויבים, הם לא חלק מתוכנית הפעולה של המשרד

תמר לוי בונה:  חברת הכנסת פרקש שאלה לגבי התקציב שיובא בשבוע הבא לשנת 2023 ואכן יהיו דברים שלשיטתנו ולשיטת הממשלה בעת הזו הם פחות חשובים משימושים אחרים שיש לעשות ויש לתגבר מאוד בגין המלחמה, ולכן אנחנו נביא את זה כחלק מתוכנית התקציב

מיכאל ביטון: אני מציע לכם לא להביא דברים שיפגעו בקהילות וברשויות

מיכאל ביטון:  אנחנו לא נאפשר את זה

מיכאל ביטון:  אני מציע לך את זה מראש

מיכאל ביטון:  אנחנו ננהל על זה מלחמת חורמה

מיכאל ביטון:  אם יהיה פרויקט שהוא דרמטי לשטח ולקהילה, הממשלה לא תדבר בשני קולות

מיכאל ביטון:  הממשלה לא תגיד חוסן חברתי, חוסן קהילתי, הרשויות הן לבנת היסוד של המדינה והעורף וכל הנאומים, ואז נראה פגיעה בפרויקט קריטי

משה גפני: אני מסכים עם מה שאומר חבר הכנסת ביטון

אליהו דלל: גם אני

אליהו דלל:  אני מדבר על מנועי צמיחה בהם אסור לגעת

משה גפני: כדי להיות אמיתי, נראה, יגיע לכאן התקציב

משה גפני:  יש שם מיליארדי שקלים בסדרי גודל בלתי רגילים עם הנושא של הסיוע בעקבות המלחמה והכסף שהולך למשרד הביטחון שמופיע בתקציב הזה

משה גפני:  אלה סדרי גודל בלתי נתפסים

משה גפני:  מי שילך נגד התקציב, ילך נגד הנושא של תקצוב למלחמה

משה גפני:  זה מה שיהיה, אם זה יהיה

משה גפני:  אני לא מאמין שזה יהיה

משה גפני:  אני מסכים עם זה שיהיו פרויקטים שנצטרך לשנות

מיכאל ביטון: עדיף שייבדק מול הרשויות והשלטון המקומי לגבי איזה פרויקט בלעדיו אפשר לחיות במלחמה ועם איזה פרויקט אי אפשר

מיכאל ביטון:  לא נקבל פגיעה בדבר דרמטי

משה גפני: נדמה לי שמופיע סכום של 20 מיליארד שקלים למשרד הביטחון

תמר לוי בונה: פחות

תמר לוי בונה:  17 מיליארד

אליהו דלל: אני הייתי מתמקד במנועי צמיחה

אליהו דלל:  כשאתה אומר אזורי תעסוקה, אלה מנועי צמיחה

אליהו דלל:  באותם דברים חייבים לא לקצץ בהם

משה גפני: זה העתיד

מיכאל ביטון: זה גם תרתי דסתרי

מיכאל ביטון:  אומרים איך המשק יצא מהמשבר

מיכאל ביטון:  איך נצא מהמשבר

מיכאל ביטון:  תשתיות כלכלה, פיתוח

משה גפני: פנייה מספר 9002-115 עד 116

משה גפני:  פריצקי, אתה בעניין

חנן פריצקי: לחלוטין בעניין

חנן פריצקי:  זה תקצוב של שתי תקנות מאוד גרעוניות שאנחנו כרגע מחויבים לכסות אותם

משה גפני: מי בעד אישור הפנייה? מי נגד? מי נמנע?     

משה גפני: אושר     

משה גפני: הפניות אושרו פה אחד

משה גפני:      תודה רבה

משה גפני:  יש עוד משהו ששכחתם?     

תמר לוי בונה: הסתפקנו רק בזה

משה גפני: תודה רבה

משה גפני:  הישיבה נעולה